Diari Oficial de la Generalitat Valenciana


Sumari del DOGV 7328, del 30-07-2014 (2014/7130)

ORDE 15/2014, de 14 de juliol, de la Conselleria d'Infraestructures, Territori i Medi Ambient, per la qual es modifiquen les ordes de 4 de maig de 1999, 6 de novembre de 2000, 22 d'octubre de 2002, 24 d'octubre de 2003, 17 de juliol de 2006, 24 de gener de 2011 i 25 de juliol de 2013, de declaració de microreserves de flora en la província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2014/07/14/15/dof/vci/html**

### Dades del document

Número de DOGV
:   7328

Data del DOGV
:   30-07-2014

Secció del DOGV
:   I. DISPOSICIONS GENERALS

Número del document
:   2014/7130


Data del document
:   14-07-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * València
    * protecció de la flora
    * reserva natural
    * espècie protegida
    * legislació

ORDE 15/2014, de 14 de juliol, de la Conselleria d'Infraestructures, Territori i Medi Ambient, per la qual es modifiquen les ordes de 4 de maig de 1999, 6 de novembre de 2000, 22 d'octubre de 2002, 24 d'octubre de 2003, 17 de juliol de 2006, 24 de gener de 2011 i 25 de juliol de 2013, de declaració de microreserves de flora en la província de València. [2014/7130]  
A la província de València s'han publicat huit ordes de declaració de microreserves de flora, la primera l'any 1999 i l'última l'any 2013. Durant tot este període s'ha realitzat una correcció d'errors, la de l'Orde de 6 de novembre de 2000 (DOCV 5759, 09.05.2008), en la qual es van corregir les coordenades de la microreserva de flora Las Hoyuelas, en el terme municipal de Sinarcas.  
La revisió del text de totes les ordes publicades fins ara ha permés detectar diferents errors i incorreccions que poden agrupar-se en les categories següents:  
- Incorrecció en l'assignació del Codi Natura 2000 als hàbitats esmentats en l'orde de declaració.  
- Incorrecció en el text identificatiu d'un hàbitat.  
- Manca de l'asterisc identificatiu d'un hàbitat prioritari de la Directiva 92/43/CEE.  
- Oblit de citar els hàbitats presents en la microreserva (Altos de Enguera).  
- Incorrecció en la nomenclatura de les espècies citades.  
- Error en la identificació de les espècies citades.  
- Cita d'una espècie que no es troba dins dels límits de la microreserva de flora.  
- Cita d'una espècie que no ha de ser considerada com a prioritària per tractar-se d'una planta exòtica invasora o sense interés botànic.  
- Error en l'assignació de municipi on es troba la microreserva de flora.  
- Topònims incorrectes segons el Corpus Toponímic Valencià, consultada la pàgina web de l'Acadèmia Valenciana de la Llengua ().  
- Errors en les coordenades dels vèrtexs de la microreserva (en un cas sobra un vèrtex innecessari i en l'altre, les coordenades publicades corresponen a lectures defectuoses del GPS)  
- Error en el càlcul de la superfície de la microreserva de flora.  
Així doncs, vistos estos errors, es fa necessari modificar set ordes de declaracions de microreserves de flora de la província de València.  
Durant la tramitació d'esta orde s'han complit els passos procedimentals establits en l'article 5 del Decret 218/1994, modificat parcialment per la disposició final primera del Decret 70/2009, i totes les microreserves afectades complixen els requisits exigits en l'article 3 del Decret 218/1994.  
Per tot l'anterior i a proposta de la Direcció General de Medi Natural, fent ús de les facultats que tinc atribuïdes per l'article 37 de la Llei 5/1983, de 30 de desembre, del Consell, modificada per la Llei 12/2001, de 20 de març,  
  
ORDENE  
  
Article únic  
Es modifiquen set ordes de declaració de microreserves de flora de la província de València conforme s'especifica en els set annexos respectius d'esta orde.  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 14 de juliol de 2014  
  
La consellera d'Infraestructures, Territori i Medi Ambient,  
ISABEL BONIG TRIGUEROS  
ANNEX I  
Modificacions de l'Orde de 4 de maig de 1999, de la Conselleria de Medi Ambient, per la qual es declaren 33 microreserves vegetals a la província d'Alacant i 29 microreserves vegetals a la província de València (DOGV 3505, 28.05.1999)  
  
En les pàgines 8916 i 8941, quan s'anomena la microreserva de flora Barranc del Saragatillo.  
On diu: «Barranc del Saragatillo».  
Ha de dir: «Barranc del Sergatillo».  
  
En les pàgines 8916 i 8943, quan s'anomena la microreserva de flora Cim del Montdúver.  
On diu: «Cim del Montdúver».  
Ha de dir: «Cim del Mondúber».  
  
En la pàgina 8945, quan es donen les coordenades UTM i la superfície projectada de la microreserva El Cabezo-B.  
  
On diu: «UTM sobre el fus 30:  
  
Vèrtex X Y  
1 510117 4419687  
2 978775 4419617  
3 496033 4419322  
4 938052 4419165  
5 480094 4419696  
6 184178 4419544  
  
Superfície projectada: 15,740 ha».  
  
Ha de dir: «UTM (fus 30, dàtum ETRS89)  
  
Vèrtex X Y  
1 147814 4419478  
2 126003 4419411  
3 334306 4419113  
4 735174 4418956  
5 849925 4419337  
  
Superfície projectada: 16 ha».  
  
En la pàgina 8946, quan s'anomenen les unitats de vegetació prioritàries de la microreserva de flora El Caroche.  
On diu: «comunitats rupícoles sobre penyals calcaris en ombria (Codi Natura 2000: 8220)».  
Ha de dir: «Pendents rocosos calcaris amb vegetació casmofítica (Codi Natura 2000: 8210)».  
  
En la pàgina 8948, quan s'especifica la superfície projectada i les espècies prioritàries de la microreserva de flora Fuente del Puntalejo.  
On diu: «0,063 ha i Orchis elata subsp. sesquipedalis».  
Ha de dir: «0,34 ha i Dactylorhiza elata».  
  
En les pàgines 8916, 8949 i 8950, quan s'anomenen les microreserves de flora la Hunde-Palomeras-A, la Hunde-Palomeras-B i la Hunde-Palomeras-C.  
On diu: la Hunde-Palomeras-A, la Hunde-Palomeras-B i la Hunde-Palomeras-C.  
Ha de dir: la Unde-Palomeras-A, la Unde-Palomeras-B i la Unde-Palomeras-C.  
  
En la pàgina 8950, quan s'especifica la superfície projectada i les unitats de vegetació prioritàries de la microreserva de flora Marjal dels Moros-A.  
On diu: «18,460 ha, Saladar litoral amb Limonium dufourii (Artemisio gallicae-Limonietum angustibracteati) (Codi Natura 2000: 1510)».  
Ha de dir: «1,8 ha, Saladar litoral amb Limonium dufourii (Artemisio gallicae-Limonietum angustebracteati) (Codi Natura 2000: 1510\*)»  
  
En la pàgina 8951, quan s'anomena les unitats de vegetació prioritàries de la microreserva de flora Marjal dels Moros-B.  
On diu: «comunitats de saladar litoral amb Limonium dufourii (Artemisio gallicae-Limonietum angustibracteati) (Codi Natura 2000: 1510)».  
Ha de dir: «Saladar litoral amb Limonium dufourii (Artemisio gallicae-Limonietum angustebracteati) (Codi Natura 2000: 1510\*)».  
  
En les pàgines 8916, 8951 i 8952, quan s'anomena la microreserva de flora Penyeta de l'Heura i s'especifiquen els termes municipals.  
  
On diu:«Penyeta de l'Heura, Bufali i Palomar».  
Ha de dir: «Penyeta de l'Hedra, Bufali i Bèlgida».  
  
En les pàgines 8916 i 8952, quan s'anomena la microreserva de flora, les unitats de vegetació prioritàries i les espècies prioritàries de la microreserva de flora Pico Calderón i quan s'anomena la microreserva de flora Pico Ropé.  
On diu: «Pico Calderón, praderies seques seminaturals i fàcies de matoll sobre substrats calcaris (Festuco-Brometalia) (Codi Natura 2000: 6210) i Pico Ropé».  
Ha de dir: «Alto de las Barracas, prats alpins i subalpins calcaris (codi Natura 2000: 6170) i Pico de Ropé».  
Cal eliminar l'espècie prioritària següent de la microreserva de flora Pico Calderón (Alto de las Barracas): Androsace vitaliana subsp. assoana.  
  
En les pàgines 8916 i 8956, quan s'anomena la microreserva de flora Serra del Castell de Xàtiva i les seues unitats de vegetació prioritàries, i quan s'anomena la microreserva de flora Umbría de la Fuente de Roser i les seues espècies prioritàries.  
On diu:«Serra del Castell de Xàtiva, Pastius vivaços secs amb Silene diclinis (Codi Natura 2000: 6210), Umbría de la Fuente de Roser i Trisetum velutinum».  
Ha de dir: «Serra del Castell, Zones subestèpiques de gramínies i anuals del Thero-Brachypodietea (Codi Natura 2000: 6220\*), Umbría de la Fuente Roser i Trisetum velutinum subsp. cavanillesianum».  
  
En la pàgina 8957, quan s'anomena les unitats de vegetació prioritàries de la microreserva de flora Umbría de las Carrasquillas.  
On diu: «Matoll amb Fraxinus ornus i Acer granatense (Codi Natura 2000: 8210)».  
Ha de dir: «Matoll amb Fraxinus ornus i Acer opalus subsp. granatense (Codi Natura 2000: 9340)».  
  
  
  
ANNEX II  
Modificacions de l'Orde de 6 de novembre de 2000, de la Conselleria de Medi Ambient, per la qual es declaren 23 microreserves vegetals a la província de València (DOGV 3928, 30.01.2001)  
  
En les pàgines 1920 i 1921, quan s'anomena la microreserva de flora Barranc de les Mollolades.  
On diu: «Barranc de les Mollolades».  
Ha de dir: «Barranc de les Mallolades».  
  
En les pàgines 1920 i 1922, quan s'anomena la microreserva de flora Barranco de Jorge, les seues espècies prioritàries i les seues unitats de vegetació prioritàries.  
On diu: «Barranco de Jorge, Saxifraga cuneata subsp. latepetiolata, i pinars (sud-) mediterranis de pi negre endèmics (Codi Natura 2000: 9530)».  
Ha de dir: «Barranco de la Cañada Jorge, Saxifraga cuneata subsp. paniculata i Pinars (sub-) mediterranis de pins negres endèmics (Codi Natura 2000: 9530\*)».  
  
En les pàgines 1920 i 1925, quan s'anomena les unitats de vegetació prioritàries de la microreserva de flora Casa de Puchero i s'anomena la microreserva de flora Casa dels Garcia.  
  
On diu: «Pinars (sud-) mediterranis de pins negres endèmics (Codi Natura 2000: 9530) i Casa dels Garcia».  
Ha de dir: «Pinars mediterranis de pins mesogeans endèmics (Codi Natura 2000: 9540) i Casa dels Garcies».  
  
En la pàgina 1927, quan s'especifica la superfície projectada i les unitats de vegetació prioritàries de la microreserva de flora Cova de les Rates.  
On diu: «3,8 ha, Praderies calcàries càrstiques o basòfiles de l'Alysso-Sedion albi (Codi Natura 2000: 6110)».  
Ha de dir: «4,6 ha, Praderies calcàries càrstiques o basòfiles de l'Alysso-Sedion albi (Codi Natura 2000: 6110\*)».  
  
En la pàgina 1930, quan s'anomena les espècies prioritàries de la microreserva de flora El Molón.  
On diu: «Pimpinella tragium».  
Ha de dir: «Pimpinella tragium subsp. litophila».  
  
En la pàgina 1931, quan s'anomenen les espècies prioritàries i les unitats de vegetació prioritàries de la microreserva de flora Hoya del Muchacho.  
On diu: «Thymus pipperella, Satureja intricata, Biscutella valentina, Pinars (sud-) mediterranis de pins negres endèmics (Codi Natura 2000: 9530) i Zones subestèpiques de gramínies i anuals de la Thero-Brachypodietea (Codi Natura 2000: 6220)».  
Ha de dir: «Thymus piperella, Satureja intricata subsp. gracilis, Biscutella stenophylla subsp. stenophylla, Pinars mediterranis de pins mesogeans endèmics (Codi Natura 2000: 9540) i Zones subestèpiques de gramínies i anuals de la Thero-Brachypodietea (Codi Natura 2000: 6220\*)».  
  
En la pàgina 1932, quan s'anomena les unitats de vegetació prioritàries de la microreserva de flora Las Hoyuelas.  
On diu: «Brolladors carbonatats amb formació de tosques calcàries (Codi Natura 2000: 7220)».  
Ha de dir: «Brolladors petrificants amb formació de tuf (Cratoneurion) (Codi Natura 2000: 7220\*)».  
  
En la pàgina 1933, no apareixen les unitats de vegetació prioritàries de la microreserva de flora Los Altos de Enguera.  
Cal afegir:  
«Unitats de vegetació prioritàries:  
Matoll termomediterrani i preestèpic (Codi Natura 2000: 5330)».  
  
  
En les pàgines 1920 i 1934, quan s'anomena la microreserva de flora Los Lavajos de Sinarcas-Lavajo de Abajo, les seues espècies prioritàries i les seues unitats de vegetació prioritàries.  
On diu: «Los Lavajos de Sinarcas-Lavajo de Abajo, Rorippa pyrenaica i Estanys temporals mediterranis (Codi Natura 2000: 3170)».  
  
Ha de dir: «Lavajo del Jaral, Sisymbrella aspera i Estanys temporals mediterranis (Codi Natura 2000: 3170\*)».  
  
En les pàgines 1920 i 1935, quan s'anomena la microreserva de flora Los Lavajos de Sinarcas-Lavajo de Arriba, les seues espècies prioritàries i les seues unitats de vegetació prioritàries.  
On diu: «Los Lavajos de Sinarcas-Lavajo de Arriba, Rorippa pyrenaica i Estanys temporals mediterranis (Codi Natura 2000: 3170)».  
  
Ha de dir: «Lavajo del Tío Bernardo, Sisymbrella aspera i Estanys temporals mediterranis (Codi Natura 2000: 3170\*)».  
  
En les pàgines 1936 i 1937, quan s'anomena la microreserva de flora Pico Ñoño Martés, s'especifica la seua superfície projectada i les seues unitats de vegetació prioritàries.  
On diu: «Pico Noño Martés, 18,84 ha, Pendents rocallosos calcaris amb vegetació casmofítica (Codi Natura 2000: 8220), Praderies seques seminaturals i fàcies de matoll sobre substrats calcaris del Festuco-Brometalia (Codi Natura 2000: 6110)».  
Ha de dir: «Pico Ñoño, 17,7 ha, Pendents rocosos calcaris amb vegetació casmofítica (Codi Natura 2000: 8210), Zones subestèpiques de gramínies i anuals del Thero-Brachypodietea (Codi Natura 2000: 6220\*)».  
En la pàgina 1936 cal eliminar les espècies prioritàries següents de la microreserva de flora Pico Ñoño Martés: Erodium saxatile i Orchis mascula.  
  
En la pàgina 1920 on s'enuncien les 23 microreserves declarades, on diu «Pico del Ñoño», ha de dir «Pico Ñoño».  
  
En les pàgines 1920 i 1937, quan s'anomena la microreserva de flora «Pla de Mora», ha de dir «Pla de Móra».  
  
En les pàgines 1920 i 1938, quan s'anomena la microreserva de flora Puntal del Boj, les seues espècies prioritàries i les seues unitats de vegetació prioritàries.  
On diu: «Puntal del Boj, Iberis saxatilis subsp, Matoll termomediterrani i preestèpic (Codi Natura 2000: 8220) i Pendents rocallosos calcaris amb vegetació casmofítica (Codi Natura 2000: 8220)».  
Ha de dir: «Puntal de Bujes, Iberis saxatilis subsp. valentina, Matoll termomediterrani i preestèpic (Codi Natura 2000: 5330) i Pendents rocosos calcaris amb vegetació casmofítica (Codi Natura 2000: 8210)».  
  
  
En les pàgines 1920 i 1939, quan s'anomena la microreserva de flora Río Bohígues i les seues espècies prioritàries.  
On diu: «Río Bohígues i Lonicera periclymenum».  
Ha de dir: «Río Bohílgues i Lonicera periclymenum subsp. hispanica».  
  
En la pàgina 1940, quan s'anomenen les unitats de vegetació prioritàries de la microreserva de flora Río Ebrón.  
On diu: «Rius mediterranis de cabal permanent del Paspalo-Agrostidion amb cortines riberenques de Salix i Populus alba (Codi Natura 2000: 3290)».  
Ha de dir: «Rius mediterranis de cabal permanent del Paspalo-Agrostidion amb cortines riberenques de Salix i Populus alba (Codi Natura 2000: 3280)».  
  
En les pàgines 1920 i 1941, quan s'anomena la microreserva de flora Umbría del Rodeno Tormé.  
On diu: «Umbría del Rodeno Tormé».  
Ha de dir: «Umbría del Rodenal del Tormé».  
  
  
  
ANNEX III  
Modificacions de l'Orde de 22 d'octubre de 2002, de la Conselleria de Medi Ambient, per la qual es declaren 22 microreserves vegetals a la província de València (DOGV 4390, 02.12.2002)  
  
En la pàgina 30483, quan s'anomenen les espècies prioritàries de la microreserva de flora Barranc de Manesa.  
On diu: «Trisetum velutinum».  
Ha de dir: «Trisetum velutinum subsp. cavanillesianum».  
  
En les pàgines 30777 i 30850, quan s'anomena la microreserva de flora Barranco de Pertecates, les seues espècies prioritàries i les seues unitats de vegetació prioritàries.  
On diu: «Barranco de Pertecates, Armeria alliacea subsp. matritensis i Pendents rocoses calcícoles amb vegetació casmofítica (Codi Natura 2000: 8220)».  
Ha de dir: «Barranco de Pertecaste, Armeria alliacea subsp. alliacea i Pendents rocosos calcícoles amb vegetació casmofítica (Codi Natura 2000: 8210)».  
  
En la pàgina 30888, quan s'anomenen les espècies prioritàries de la microreserva de flora Cueva del Frontón.  
On diu: «Gallium idubedae».  
Ha de dir: «Galium idubedae».  
  
En la pàgina 30639, quan s'anomenen les espècies prioritàries i les unitats de vegetació prioritàries de la microreserva de flora Dehesa de Cortes.  
  
On diu: «Ononis tridentata i Estepes salines de la Gypsophilo-Ononidetum edentulae (Codi Natura 2000: 1510\*)».  
Ha de dir: «Ononis tridentata subsp. angustifolia i Estepes salines de la Gypsophilo-Ononidetum edentulae (Codi Natura 2000: 1520\*)».  
  
  
En la pàgina 30200, quan s'anomenen les espècies prioritàries i les unitats de vegetació prioritàries de la microreserva de flora El Chorrillo.  
  
On diu: «Pinguicula sp. i Toves calcàries amb Pinguicula sp. (Codi Natura 2000: 7220\*)».  
Ha de dir: «Pinguicula vallisneriifolia i Toves calcàries amb Pinguicula vallisneriifolia (Codi Natura 2000: 7220\*)».  
  
En la pàgina 30322, quan s'anomenen les espècies prioritàries de la microreserva de flora Fuente del Señor.  
On diu: «Saxifraga cuneata».  
Ha de dir: «Saxifraga cuneata subsp. paniculata».  
  
En la pàgina 30538, quan s'anomenen les unitats de vegetació prioritàries de la microreserva de flora Las Blancas.  
On diu: «Boscos mediterranis endèmics de Juniperus spp (Codi Natura 2000: 9580\*) i Prats secs seminaturals i fàcies de matollar sobre substrats calcaris (Festuco-Brometalia) (Codi Natura 2000: 6210)».  
  
Ha de dir: «Boscos mediterranis endèmics de Juniperus spp (Codi Natura 2000: 9560\*) i Prats alpins i subalpins calcaris (Codi Natura 2000: 6170)».  
  
En la pàgina 30413, quan s'anomenen les unitats de vegetació prioritàries de la microreserva de flora Llacuna del Samaruc.  
On diu: «Torveres pantanoses amb Cladium mariscus (Cladietum marisci) (Codi Natura 2000: 7210)».  
Ha de dir: «Torberes pantanoses amb Cladium mariscus (Cladietum marisci) (Codi Natura 2000: 7210\*)».  
  
En la pàgina 30197, quan s'anomena el terme municipal i les espècies prioritàries de la microreserva de flora Lloma de Coca.  
On diu: «Real de Montroi i Sideritis incana».  
Ha de dir: «Real i Sideritis incana subsp. edetana».  
  
En la pàgina 30530, quan s'anomenen les espècies prioritàries i les unitats de vegetació prioritàries de la microreserva de flora Marjal dels Borrons.  
On diu: «Teucrium scordium i Comunitats de mansega Hydrocotylo vulgaris-Cladietum marisci (Codi Natura 2000: 7210)».  
Ha de dir: «Teucrium scordium subsp. scordioides i Comunitats de mansega Hydrocotylo vulgaris-Cladietum marisci (Codi Natura 2000: 7210\*)».  
  
En les pàgines 30114 i 30772, quan s'anomena la microreserva de flora Ombria de la Cova Alta.  
On diu: «Ombria de la Cova Alta».  
Ha de dir: «Ombria de la Covalta».  
  
En la pàgina 30534, quan s'anomenen les espècies prioritàries de la microreserva de flora Pla de Junquera.  
On diu: «Cephalanthera damasonium».  
Ha de dir: «Cephalanthera longifolia».  
  
En la pàgina 30735, quan s'anomena les espècies prioritàries i les unitats de vegetació prioritàries de la microreserva de flora Torberes d'Almardà.  
On diu: «Torveres pantanoses amb Cladium mariscus (Cladietum marisci) (Codi Natura 2000: 7210)».  
Ha de dir: «Torberes pantanoses amb Cladium mariscus (Cladietum marisci) (Codi Natura 2000: 7210\*)».  
Cal eliminar de les espècies prioritàries de la microreserva de flora Torberes d'Almardà: «Abutilon teophrasti».  
  
  
ANNEX IV  
Modificacions de l'Orde de 24 d'octubre de 2003, de la Conselleria de Territori i Habitatge, per la qual es declaren 12 microreserves vegetals a la província de València (DOGV 4630, 14.11.2003)  
  
En la pàgina 27479, quan s'anomenen les espècies prioritàries i les unitats de vegetació prioritàries de la microreserva de flora Alto del Viso.  
On diu: «Juniperus savina i Boscs mediterranis endèmics de Juniperus thurifera (Codi Natura 2000: 9560)».  
Ha de dir: «Juniperus sabina i Boscos mediterranis endèmics de Juniperus thurifera (Codi Natura 2000: 9560\*)».  
  
En la pàgina 27240, quan s'anomenen les espècies prioritàries de la microreserva de flora Barranco de las Balsillas, cal eliminar l'espècie «Brachypodium retusum».  
  
A les pàgines 27196 i 27306, quan s'anomena la microreserva de flora Barranco del Escaiz i les seues espècies prioritàries.  
On diu: «Barranco del Escaiz i Satureja intricata subsp. Intrincata».  
  
Ha de dir: «Barranco de Escaiz i Satureja intricata subsp. gracilis».  
  
En la pàgina 27353, quan s'anomenen les unitats de vegetació prioritàries de la microreserva de flora Barranco de la Hoz.  
On diu: «Pendent rocoses calcícoles amb vegetació casmofítica (Codi Natura 2000: 5210)».  
Ha de dir: «Pendents rocosos calcícoles amb vegetació casmofítica (Codi Natura 2000: 8210)».  
  
En les pàgines 27505 i 27428, quan s'anomena la microreserva de flora Barranco Jiménez.  
On diu: «Barranco Jiménez».  
Ha de dir: «Los Tajos».  
  
En les pàgines 27556 i 27090, quan s'anomena la microreserva de flora Camino Rampete.  
On diu: «Camino Rampete».  
Ha de dir: «Camí de Rampete».  
  
En la pàgina 27180, quan s'anomenen les espècies prioritàries de la microreserva de flora La Caballera, cal eliminar la espècie «Epipactis parviflora».  
En les pàgines 27707, 27336 i 27796, quan s'anomena la microreserva de flora Llacuna del Fartet i les seues espècies prioritàries.  
  
On diu: «Llacuna del Fartet i Iris xiphyum».  
Ha de dir: «Els Cucs i Iris xiphium».  
En les pàgines 27560 i 27053, quan s'anomena la microreserva de flora Peñas Altas i les seues espècies prioritàries.  
  
On diu: «Peñas Altas, Centaurea spachi i Erica escoparia».  
Ha de dir: «Penyes Altes, Centaurea spachii i Erica scoparia subsp. scoparia».  
En la pàgina 27548, quan s'anomenen les espècies prioritàries de la microreserva de flora Rambla de Alcotas, cal eliminar l'espècie «Molinia caerulea».  
  
En les pàgines 27359 i 27298, quan s'anomena la microreserva de flora Torberes de l'Almardà-B i les seues unitats de vegetació prioritàries.  
On diu: «Torberes de l'Almardà-B i Torberes pantanoses amb Cladium mariscus (Cladietum marisci) (Codi Natura 2000: 7210)».  
Ha de dir: «Torberes d'Almardà-B i Torberes pantanoses amb Cladium mariscus (Cladietum marisci) (Codi Natura 2000: 7210\*)».  
  
  
ANNEX V  
Modificacions de l'orde de 17 de juliol de 2006, de la Conselleria de Territori i Habitatge, per la qual es declaren 16 microreserves vegetals a la província de València (DOGV 5343, d'11.09.2006)  
  
En la pàgina 30761, quan s'anomenen les espècies prioritàries de la microreserva de flora Castell de Serra, cal eliminar l'espècie «Leucanthemum gracilicaule».  
  
En la pàgina 30174, quan s'anomenen les unitats de vegetació prioritàries de la microreserva de flora El Massís.  
On diu: «\*Prats secs seminaturals i fàcies de matoll rics en orquídies (Codi Natura 2000: 6210\*)».  
Ha de dir: «Zones subestèpiques de gramínies i anuals del Thero-Brachypodietea (Codi Natura 2000: 6220\*)».  
  
En la pàgina 30909, quan s'anomenen les unitats de vegetació prioritàries de la microreserva de flora Molino de Papel, cal eliminar: «\*Prats secs seminaturals i fàcies de matoll rics en orquídies (Codi Natura 2000: 6210).»  
  
En la pàgina 30516, quan s'anomenen les unitats de vegetació prioritàries de la microreserva de flora Pino de Vicente Tortajada.  
On diu: «Prats secs seminaturals i fàcies de matoll sobre substrats calcaris (Festuco-Brometalia) (Codi Natura 2000: 6210)».  
Ha de dir: «Prats alpins i subalpins calcaris (Codi Natura 2000: 6170)».  
  
En la pàgina 30457, quan s'anomenen les unitats de vegetació prioritàries de la microreserva de flora Racó de Zamora.  
On diu: «\*Prats secs seminaturals i fàcies de matoll rics en orquídies (Codi Natura 2000: 6210)».  
Ha de dir: «Zones subestèpiques de gramínies i anuals del Thero-Brachypodietea (Codi Natura 2000: 6220\*)».  
  
En les pàgines 30131 i 30840, quan s'anomena la microreserva de flora, el municipi, les espècies prioritàries i les unitats de vegetació prioritàries de la microreserva de flora Secà dels Carreters.  
On diu: «Secà dels Carreters, Villalonga, Arenaria aggregata subsp. aggregata, Spiranthes aestivalis i \*Prats secs seminaturals i fàcies de matoll rics en orquídies, amb Aceras anthropophorum i Spiranthes aestivalis (Codi Natura 2000: 6210)».  
Ha de dir: «el Secà dels Carreters, Vilallonga/Villalonga, Arenaria aggregata subsp. pseudoarmeriastrum, Spiranthes spiralis i Zones subestèpiques de gramínies i anuals del Thero-Brachypodietea (Codi Natura 2000: 6220\*)».  
  
En la pàgina 30008, quan s'anomenen les unitats de vegetació prioritàries de la microreserva de flora Serra de la Creu.  
On diu: «\*Prats secs seminaturals i fàcies de matoll rics en orquídies (Codi Natura 2000: 6210)».  
Ha de dir: «Zones subestèpiques de gramínies i anuals del Thero-Brachypodietea (Codi Natura 2000: 6220\*)».  
  
  
  
  
ANNEX VI  
Modificacions de l'Orde 2/2011, de 24 de gener, de la Conselleria de Medi Ambient, Aigua, Urbanisme i Habitatge, per la qual es declaren sis noves microreserves de flora a la província de València i es modifiquen les ordes de declaració de microreserves de flora de 4 de maig de 1999, 6 de novembre de 2000, 22 d'octubre de 2002 i 24 d'octubre de 2003 (DOCV 6450, de d'01.02.2011)  
  
En la pàgina 4796, quan s'anomena el municipi de la microreserva de flora Barranc de la Safor.  
On diu: «Villalonga».  
Ha de dir: «Vilallonga/Villalonga».  
  
  
ANNEX VII  
Modificacions de l'Orde 16/2013, de 25 de juliol, de la Conselleria d'Infraestructures, Territori i Medi Ambient, per la qual es declaren set noves microreserves de flora a la província de València i es modifiquen les ordes de declaració de microreserves de flora de 4 de maig 1999, 6 de novembre de 2000, 22 d'octubre de 2002 i 24 d'octubre de 2003 (DOCV 7081, 02.08.2013)  
  
En la pàgina 22786, quan s'anomenen les unitats de vegetació prioritàries de la microreserva de flora Barranco del Saladillo.  
On diu: «Prats secs seminaturals i fàcies de matoll sobre substrats calcaris (Festuco-Brometalia) (Codi Natura 2000: 6210)».  
Ha de dir: «Prats alpins i subalpins calcaris (Codi Natura 2000: 6170)».  
  
En la pàgina 22997, quan s'anomenen les espècies prioritàries de la microreserva de flora La Alhóndiga.  
On diu: «Kernera saxatilis».  
Ha de dir: «Kernera saxatilis subsp. boissieri».  
  
En la pàgina 22783, quan es donen les coordenades UTM i la superfície projectada de la microreserva de flora Fuente Grande.  
  
On diu:  
  
«Vèrtex X Y  
1 164981 4339813  
2 876189 4339860  
3 068402 4339838  
4 499632 4339784  
  
Superfície projectada: 0,4 ha»  
  
Ha de dir:  
  
«Vèrtex X Y  
1 260720 4339780  
2 470937 4339820  
3 951536 4339789  
4 208365 4339762  
  
Superfície projectada: 0,3 ha»  
  
Se substituïx el mapa de la pàgina 22944 pel següent (S'HI ADJUNTA JPG)


Còpia Permalink ELI